Äthiopien

Äthiopien (vun greeksch Αιθιοπία, tosamensett ut oolgreeksch αίθαλο=aíthalo - dat Sottene, Sottfarvene un οψ=ops - dat Antlaat, amharisch Ityop'iya, fröher ok Abessinien) is en Land in Afrika. De Nahwerlänner sünd Eritrea, de Sudan, Kenia, Somalia un Dschibuti. Natschonalfierdag is de 18. Mai, de Dag vun de Nedderlaag vun de Mengistu-Regime 1991. In Äthiopien leevt 78.254.090 Inwahners up 1.127.127 km². Dor is dat dat teintgröttste Land in Afrika mit un is bi dreemol so groot, as Düütschland. 

 Landsnaam 

Na dat traditschonell Vertell stammt de Naam „Äthiopien“ vun de eerste äthioopsche König Äthiopis, de een vun Adam sien Nakamen un Söön vun Kusch ween schull.Ayele: Ethiopica: Some Historical Reflections on the Origin of the Word Ethiopia. In: International Journal of Ethiopian Studies, Bd.1 Heft 2, S. 110–121 

De greeksche Naam  (vun ) is een tohoopsett Woord, dat uut de greeksche Wöör  un  tohoopsett is. (eithō "I burn" + ōps "face") un bedüüd so veel as „Verbrannt Gesicht“.A Greek-English Lexicon, Perseus De antike Historiker Herodot bruuk den Naam för de Länner süden vun de Sahara>this list at the Perseus Project. De fröhste Belegg för den Naam finnt sik sik bi Homer, wo de Begreep twee Volksgruppen betekent, ene in Afrika un ene oosten vun de TörkieHomer, Odyssey 1.22–4. Düsse greeksche Naam keem as Leenwoord in’t Amhaarsche, as ኢትዮጵያ, ʾĪtyōṗṗyā.

In ooldgreekschen un latienschen Epigrafen weer Aethiopia ook de Naam för dat antike Nubien.{{George Hatke: Aksum and Nubia: Warfare, Commerce, and Political Fictions in Ancient Northeast Africa. 2013 NYU Press, S. 52–53 Üm 850,Etymologicum Genuinum s.v. Αἰθιοπία; see also Aethiopia finnt sik Aethiopia in velen översett Stellen in dat Ole Testament, de Betog opndat antike Nubien neemt. De hebrääsche Text sett man Nubien mit dat Königriek Kusch gliek.Cp. Ezekiel 29:10

Een ölleren Naam is Abyssinien, de latiensche Form vun dat antike Habash.

 Inwahners 
Dat gröttste Volk in Äthiopien sünd de Oromo (fröher ok „Galla“ nömmt). Se maakt bi 40 % vun de Inwahners ut un höört to'n Islam to, man ok to de Äthioopsch-Orthodoxe Karken. Bi 20-30% vun de Inwahners sünd Amharen, bi 10% sünd Tigray. De Amharen sünd lange Tied as dat „Staatsvolk“ vun Äthiopien ankeken wurrn. Tohopen mit de Tigray sünd se tomeist Christen un höört to de Orthodoxe Karken to. Denn gifft dat noch bi 10% Wolaita, 7% Sidama, 6% Somali, 6% Gumuz, 4% Afar, 3 % Gurage un 1% Agaw. Bavenhen kümmt dor noch en Rege lüttjere Völker to. 

 Spraken 
Amtsspraak is Amhaarsch. As Muddersprake snackt dat bi 17 Millionen Lüde. Man in dat Land weert mehr as 80 Spraken snackt. Oromo mit 24-25 Mio. Snackers is dor de Gröttste vun. 

 Religion 
De akraaten Tallen sünd ümstreden, man ungefähr gifft dat in Äthiopien bi 40-45% orthodoxe Christen, 30-45% Muslimen un bi 10% Protestanten. 

 Historie 
Ok in dat Tiedöller vun den Kolonialismus is Äthiopien nie nich en Kolonie vun en vun de Mächt ut Europa ween. Bit 1974 weer Äthiopien en Kaiserriek. De leste Kaiser is Haile Selassie ween. In't 19. Johrhunnert un denn wedder unner Mussolini hefft de Italieners versöcht, dat Land in to nehmen, man sunnerlich veel is dor nich vun wurrn. Man unner Mussolini is Addis Abeba innahmen wurrn un dor is en Völkermord utöövt wurrn, wo bi 700.000 Minschen bi umkamen sünd. Dat weern dormols bi 10% vun de Inwahners.

 Literatur 
 Historie 
 Dieter H. Kollmer, Andreas Mückusch (Ruutgever): Horn von Afrika. Wegweiser zur Geschichte. Im Auftrag des Militärgeschichtlichen Forschungsamtes. Ferdinand Schöningh, Padderbuorn/München/Wien/Zürich 2007, ISBN 3-506-76397-0.
 Michael Lausberg: Geschichte und Kultur Äthiopiens (= Schriften zur Kulturgeschichte. Band 57). Verlag Dr. Kovač, Hamborg 2021, ISBN 978-3-339-11896-7.
 Aram Mattioli: Experimentierfeld der Gewalt. Der Abessinienkrieg und seine internationale Bedeutung 1935–1941. Orell Füssli, Zürich 2005, ISBN 3-280-06062-1.
 Walter Raunig (Ruutgever): Das christliche Äthiopien. Geschichte, Architektur, Kunst. Schnell & Steiner, Regensburg 2005, ISBN 3-7954-1541-1.

 Allgemeen Warken 
 Klaus Dornisch: Sagenhaftes Äthiopien. Archäologie, Geschichte, Religion. Philipp von Zabern, Darmstadt 2015, ISBN 978-3-8053-4867-6.
 Xavier Van der Stappen: Éthiopie, au pays des hommes libres. La Renaissance du Livre, Tournai 2004, ISBN 2-8046-0828-X.
 Siegbert Uhlig (Ruutgever): Encyclopaedia Aethiopica, Band 1–3 ff. Harrassowitz, Wiesbaden 2003–2007ff, ISBN 3-447-04746-1.

 Reisföhrer 
 Martin Fitzenreiter, Katrin Hildemann: Äthiopien. Handbuch für individuelles Entdecken. Reise-Know-How. 7., nee bearbedt un komplett aktualiseert Oplaag. Builefeld 2017, ISBN 3-8317-2819-4.

 Footnoten 

Athiopien
Kategorie:Afrika
Kategorie:Äthiopien